**Ministru kabineta noteikumu projekta**

**„Grozījumi Ministru kabineta 2012. gada 2. maija noteikumos Nr. 308 „Meža atjaunošanas, meža ieaudzēšanas un plantāciju meža noteikumi”” sākotnējās ietekmes novērtējuma ziņojums** **(anotācija)**

|  |
| --- |
| **I. Tiesību akta projekta izstrādes** **nepieciešamība** |
| 1. | Pamatojums. | Meža likuma 25.pants;Latvijas Republikas Saeimas 2016. gada 16. jūnija paziņojums "Par uzdevumiem, kas veicami, lai nodrošinātu Latvijas dabas resursu un publisko aktīvu ilgtspējīgu, efektīvu un racionālu apsaimniekošanu" (Latvijas Republikas Saeimas ilgtspējīgas attīstības komisijas lēmuma 2.9. apakšpunkts);Ministru prezidenta 2016. gada 1. jūlija rezolūcija Nr. 12/2016-JUR-117. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība. | Saskaņā ar Saeimas 2016.gada 16.jūnijā pieņemto lēmumu “Par uzdevumiem, kas veicami, lai nodrošinātu Latvijas dabas resursu un publisko aktīvu ilgtspējīgu, efektīvu un racionālu apsaimniekošanu” Zemkopības ministrija sadarbībā ar zinātniekiem un meža nozares pārstāvjiem septiņās darba sanāksmēs izvērtēja normatīvā regulējuma ietekmi, lai, pilnveidojot regulējuma efektivitāti, uzlabotu kopējo meža nozares konkurētspēju un ilgtspējīgu attīstību, kā arī samazinātu administratīvo slogu. Lai sasniegtu Meža un saistīto nozaru attīstības pamatnostādņu 2015.–2020. gadam politikas mērķa „*1. Latvijas mežu apsaimniekošana ir ilgtspējīga un starptautiski atzīta”* plānotodarbības rezultātu*„1.1.1.1. Atbalstīta un īstenota meža vērtības palielināšana,**tai skaitā nodrošināta meža apsaimniekošanas CO2 piesaistes mērķa izpilde”*, meža atjaunošanā un ieaudzēšanā ir jāizmanto selekcionēts stādāmais materiāls.Zinātnieku pētījumi pierāda, ka selekcionēta meža reproduktīvā materiāla izmantošana (kategorija „uzlabots” un „pārāks”) meža atjaunošanā par 20% palielina koksnes produktivitāti, līdz ar to ievērojami palielinot meža vērtību. Tādēļ gadījumos, kad galvenā cirte veikta pēc caurmēra (Grozījumi Ministru kabineta 2012.gada 18.decembra noteikumos Nr.935 "Noteikumi par koku ciršanu mežā") meža atjaunošanai paredzēts izmantot selekcionētu stādāmo materiālu. 2016.gadā Latvijā mežs stādot vai sējot atjaunots tikai 32% no atjaunotās meža kopplatības, pārējā teritorijā tas atjaunots dabiskā veidā.Spēkā esošajos Ministru kabineta 2012. gada 2. maija noteikumos Nr. 308 „Meža atjaunošanas, meža ieaudzēšanas un plantāciju meža noteikumi” meža atjaunošanas termiņš ir noteikti pieci un desmit kalendārie gadi (četros meža tipos) pēc cirtes gada. Noteikumu projektā ietverts nosacījums, ka pēc kailcirtes galvenajā cirtē pēc caurmēra mežs jāatjauno, sējot vai stādot trīs kalendāro gadu laikā pēc cirtes gada. Šāds nosacījums ietverts, lai auglīgajos meža tipos, kuros būs spēkā obligātā prasība, atjaunot mežu sējot vai stādot, izcirtumi neaizzeltu ar biezu lakstaugu un kokaugu segumu, kas apgrūtinātu kvalitatīvu meža atjaunošanu.Noteikumu projektā ietverts jauns nosacījums, ka pēc kailcirtes Baltijas jūras un Rīgas jūras līča piekrastes ierobežotas saimnieciskās darbības joslā mežaudzēs, kurās valdošā koku suga bijusi priede, mežs ir jāatjauno, sējot vai stādot priedi. Šāds nosacījums noteikumu projektā ietverts, lai veicinātu priežu mežaudžu izplatību Baltijas jūras un Rīgas jūras līča piekrastes ierobežotas saimnieciskās darbības joslā, jo līdz šim noteiktais ciršanas aprobežojums – kailcirtes aizliegums priežu mežaudzēs uz sausām minerālaugsnēm – kavējis priedes kā saulmīļu sugas sekmīgu atjaunošanos un turpmāku augšanu.Projektā paredzēts meža atjaunošanā un ieaudzēšanā samazināt minimālo nepieciešamo kopējo ieaugušo koku skaitu. Stādu audzēšanas tehnoloģijas dod iespēju izaudzēt uzlabotus stādus. Stādu apstrāde ar insekticīdiem pret kaitēkļu bojājumiem un repelentiem pret meža dzīvnieku bojājumiem dod iespēju samazināt meža atjaunošanas un ieaudzēšanas riska faktorus.Patlaban minimālais nepieciešamais kopējais ieaugušo koku skaits priedei ir 3000 koku uz hektāru, ozolam, osim, vīksnai, gobai, kļavai, dižskābardim un skābardim – 1500 koku uz hektāru un pārējām koku sugām – 2000 koku uz hektāru, bet, projektā paredzēts, ka priedei tie ir 2000 koki uz hektāru un pārējām koku sugām – 1500 koku uz hektāru. Latvijas valsts mežzinātnes institūts „Silava” zinātnieki valsts pētījumu programmā „Meža un zemes dzīļu resursu izpēte, ilgtspējīga izmantošana – jauni produkti un tehnoloģijas (*ResProd*)” ir pētījuši zema biezuma audžu parametrus un secinājuši, ka mazāka sākotnējā biezuma izmantošana, audzes ierīkojot meža tipos ar auglīgām augsnēm, kurās ir normāls mitruma režīms, un izmantojot selekcionētu stādāmo materiālu, teritorijās bez palielināta koku bojājumu riska dod iespēju iegūt līdzīgu krāju un (vai) nozīmīgi saīsināt meža audzēšanas periodu (20-30 gadi). Ir konstatēts, ka pēdējos gadu desmitos koku augšanas gaita Eiropā ir mainījusies. 2004. gadā Latvijā tika uzsākta meža statistiskā inventarizācija, Latvijas teritorijā regulārā tīklā iekārtojot vairākus tūkstošus parauglaukumus un atkārtoti, ik pa 5 gadiem, tajos pārmērot mežaudzi raksturojošos rādītājus. Tā tiek iegūta informācija par mežaudzi raksturojošo rādītāju dimensiju pārmaiņām. Eksperimentālie ilglaicīgo parauglaukumu mērījumi un meža statistiskās inventarizācijas mērījumi ir devuši informāciju tādu jaunu augšanas gaitas modeļu izstrādei, kuri atspoguļo mežaudžu augšanas gaitu konkrētā periodā. LVMI “Silava” notika pētījumi “Mežaudžu augšanas gaitas un pieauguma noteikšana, izmantojot pārmērītos meža statistiskās inventarizācijas datus (Donis, 2015) un “Augšanas gaitas modeļu pilnveidošana” (Donis, 2016).Zinātnieku pētījumu rezultāti ir pierādījuši veiksmīgu mežaudzes augšanas gaitu ar daudz mazāku sākotnējo koku skaitu, nekā šobrīd noteikts.Noteikumu projektā noteiktais sākotnēji nepieciešamais minimālais koku skaits ir saskaņots ar noteikumu projektu “Grozījumi Ministru kabineta 2012. gada 18 decembra noteikumos Nr. 935 “Noteikumi par koku ciršanu mežā””, kura 1. un 2. pielikumā paredzēts mainīt mežaudzes minimālā šķērslaukuma lielumu un minimālo koku skaitu un kurš tiek virzīts apstiprināšanai Ministru kabinetā reizē ar šo noteikumu projektu. Projektā minimālo nepieciešamo kopējo ieaugušo koku skaits tiek samērots arī ar zinātniski pamatotiem jaunaudzes kopšanas modeļiem, kad mežaudze sasniegusi 2 metru augstumu. Īpašnieku izvēle stādīt lielāku skaitu koku netiek ierobežota.Noteikumu 33.punkts paredz, ka ieaudzētas mežaudzes var pārreģistrēt par plantāciju mežu, ja Meža likuma stāšanās spēkā laikā tās nav bijušas vecākas par 10 gadiem. Kopš Meža likuma stāšanās spēkā ir pagājuši 17 gadi. Prakse rāda, ka bieži nav vēsturiskās informācijas par ieaudzētām mežaudzēm pirms Meža likuma spēkā stāšanās. Noteikumu projektā šis nosacījums ir mainīts, nosakot, ka par plantāciju mežu var pārreģistrēt tās ieaudzētās mežaudzes, kuras Meža valsts reģistrā reģistrētas pēc Meža likuma spēkā stāšanās, ja tās atbilst noteikumos minētajiem kritērijiem un nosacījumiem, jo par šo periodu informācija ir pieejama Meža valsts reģistrā. Noteikumu projektā paredzēts, ka šis nosacījums stājas spēkā ar 2019.gada 1.janvāri, lai, ja tas nepieciešams, meža īpašniekiem dotu laiku par plantāciju mežu pārreģistrēt vecākas ieaudzētas mežaudzes, kas Meža likuma stāšanās spēkā laikā nav bijušas vecākas par 10 gadiem.Sagatavotais noteikumu projekts „Grozījumi Ministru kabineta 2012. gada 2. maija noteikumos Nr.308 „Meža atjaunošanas, meža ieaudzēšanas un plantāciju meža noteikumi””minētās problēmas atrisinās pilnībā. |
| 3. | Projekta izstrādē iesaistītās institūcijas | LVMI “Silava”, Latvijas Lauksaimniecības universitātes (turpmāk – LLU) Meža fakultāte, akciju sabiedrība „Latvijas valsts meži”, Valsts meža dienests Mežu īpašnieku biedrība, Latvijas Kokrūpniecības federācija un LLU valsts zinātniskās izpētes mežu apsaimniekošanas aģentūra „Meža pētīšanas stacija” |
| 4. | Cita informācija | Nav |
| **II. Tiesību akta projekta ietekme uz sabiedrību,** **tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz 150 tūkst. zemes īpašnieku vai tiesisko valdītāju (pēc Valsts zemes dienesta datiem). |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada jaunas tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III sadaļa – projekts šo jomu neskar.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Nav. |
| 3. | Cita informācija | Projekts ir saistīts ar Zemkopības ministrijas izstrādāto Ministru kabineta noteikumu projektu “Grozījumi Ministru kabineta “Grozījumi Ministru kabineta 2012. gada 18 decembra noteikumos Nr. 935 “Noteikumi par koku ciršanu mežā””, tāpēc abi Ministru kabineta noteikumu projekti apstiprināšanai virzāmi reizē. |

*Anotācijas V sadaļa – projekts šo jomu neskar.*

|  |
| --- |
| **VI. Sabiedrības līdzdalība un** **komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu 2017.gada 13.maijā tika ievietota tīmekļa vietnē [www.zm.gov.lv](http://www.zm.gov.lv). |
| 2. | Sabiedrības līdzdalība projekta izstrādē | Noteikumu projekta izstrādē iesaistījās meža nozares nevalstiskās institūcijas – Latvijas Meža īpašnieku biedrība un Latvijas Kokrūpniecības federācija. 2017.gada 18.aprīļa seminārā ar projekta zinātnisko pamatojumu tika iepazīstināti SIA „Rīgas meži”, Latvijas Dabas fonda, Latvijas Ornitoloģijas biedrības, Latvijas Mežizstrādātāju savienības, Pasaules Dabas fonda, Latvijas Pašvaldību savienības, kā arī Vides aizsardzības un reģionālās attīstības ministrijas pārstāvji. |
| 3. | Sabiedrības līdzdalības rezultāti | Par noteikumu projektu atbalstošu viedokli ir iesnieguši Latvijas Kokrūpniecības federācija, Latvijas Meža īpašnieku un apsaimniekotāju konfederācija, asociācija “Latvijas Koks”, Latvijas Kokapstrādes uzņēmēju un eksportētāju asociācija, Latvijas Neatkarīgo mežizstrādātāju asociācija, Mežsaimnieku apvienība Krāslava un Latvijas Meža īpašnieku biedrība. |
| 4. | Cita informācija | Nav. |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Valsts meža dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav |

Zemkopības ministrs J. Dūklavs

Zemkopības ministrijas valsts sekretāre D. Lucaua

Freimane 67027253

vija.freimane@zm.gov.lv